
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Τροποποίηση της 95443/4.12,85 απόφασης του Υπουργού Εσω¬ 
τερικών όπως τροποποιήθηκε με την 43876/8.11.88 όμοια. 1 
Τροποποίηση της 66719/28.9.84 απόφασης του Υπουργού Εσω¬ 
τερικών όπως αυτή τροποποιήθηκε με την 71158/6.11.87 

όμοια. 2 

Κρίση ως άνευ αντικειμένου αίτησης πολιτογράφησης του ΕΤΙΝΩΦ 

Νέτκο του Στέλιου. 3 

Προσαύξηση του τιμολογίου αμοιβής φορτ/τών ξηράς Αθηνών για 
την φόρτωση ή εκφόρτωση υπέρβαρων τεμαχίων βοδινού κρέα¬ 
τος. 4 

Τροποποίηση και συμπλήρωση διατάξεων του Κανονισμού Ασθέ¬ 
νειας του Ταμείου Υγείας Δικηγόρων Επαρχιών. 5 

Αναθέση έργου σε μουσικούς από την ΚΟΑ. . 6 

Μεταφορά προσωπικού με σύμβαση στο Υπ. Προεδρίας της Κυβ/ 

σης.. 7 

Χορήγηση οριστικής άδειας διάθεσης λυμάτων - βιομηχανικών 
αποβλήτων Τυροκομείου Κων/νου Νικ. Προδρομήτη στη Βόνι¬ 
τσα. 8 

Χορήγηση οριστικής άδειας διάθεσης λυμάτων - βιομηχανικών 
αποβλήτων Τυροκομείου Γρηγόρη Σωτηρίου Βαλίνου Ν. Αιτω¬ 
λοακαρνανίας. 9 

Τροποποίηση και προσαρμογή του νέου Οργανισμού Εσωτερικής 
Υπηρεσίας του Δήμου Μεγάλου Χωρίου Τήλου, Ν. Δωδεκάνη¬ 
σου. 10 

Ανάκληση σύστασης οργανικής θέσης μερικής απασχόλησης οδηγού 

αυτοκινήτου στην Κοινότητα Μαλώνας Ρόδου.11 

Καθορισμός κλάδων ΠΕ, ΤΕ, ΔΕ των οποίων οι υπάλληλοι κρίνο- 
νται για την κατάληψη θέσεων Προϊσταμένων των οργανικών 

μονάδων του Πολιτιστικού Οργανισμού Δήμου Ρόδου.12 

Τροποποίηση του άρθρου μόνου της απόφασης της Νομάρχου Δωδε¬ 
κάνησου 14453/2.8.1984 «περί συστάσεως ίδιου νομικού προ¬ 


σώπου με το όνομα «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ 
ΗΛΙΚΙΩΜΕΝΩΝ» στο Δήμο Ρόδου, του Νομού Δωδεκανή- 


σου..13 

Τροποποίηση και προσαρμογή του νέου Οργανισμού Εσωτερικής 
Υπηρεσίας της Κοινότητας Ασκληπιείου Ρόδου στις διατάξεις 

του Ν. 1586/86. 14 

Κατάρτιση και ψήφιση του Οργανισμού Εσωτερικής Υπηρεσίας της 

Κοινότητας Πυλώνας Ρόδου.15 

Τροποποίηση και προσαρμογή του νέου Οργανισμού Εσωτερικής 
Υπηρεσίας της Κοινότητας Όθους Καρπάθου στις διατάξεις του 
Ν. 1586/86. 16 

Περί καθορισμού τόπου αποχετεύσεως αποβλήτων ελαιοτριβείου 
του Αγροτικού Συνεταιρισμού Λαυκίου που βρίσκεται στην Κοι¬ 
νότητα Λαυκίου Ν. Κέρκυρας.17 


Περί καθορισμού τόπου αποχετεύσεως αποβλήτων ελαιοτριβείου 
των Αφών Αλεξ. και Γεωρ. Μάστορα στους Οθωνούς Ν. Κερκύ- 


ρας.18 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 73015 (1) 


Τροποποίηση της 95443/4.12.85 απόφασης του Υπουργού Εσωτερι¬ 
κών όπως τροποποιήθηκε με την 43876/8.11.88 όμοια. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 4 του άρθρου 246 του Π.Δ/τος 76/85 
(Δ.Κ.Κ.). . 

2. Την 95443/4.12.8 απόφαση του Υπουργού Εσωτερικών με την 
οποία συστήθηκε η Δημοτική Επιχείρηση του Δήμου Ιωαννιτών με την 
επωνυμία «Δημοτική Επιχείρηση Τουριστικής Ανάπτυξης Ιωαννίνων» 
(ΦΕΚ 736/8.12.85 τ. Β'), όπως αυτή τροποποιήθηκε με την 43876/ 
8.11.88 όμοια). 

3. Την 382/88 απόφαση του δημοτικού συμβουλίου Ιωαννίνων. 

4. Την Υ679/8.8.88 απόφαση του Πρωθυπουργού για τον καθορι¬ 
σμό των αρμοδιοτήτων του Αναπληρωτή Υπουργού Εσωτερικών (ΦΕΚ 
565/Β/88), αποφασίζουμε: 

Τροποποιούμε την παρ. 5 της 95443/4.12.85 απόφασης του 
Υπουργού Εσωτερικών όπως τροποποιήθηκε με την 43876/8.11.88 
όμοια ως εξής: 

«β) Την κυριότητα οικοπέδου εμβαδού 2,164,5 τ.μ. αξίας 
216.450.000 δρχ. και των κτιριακών εγκαταστάσεων του εστιατο¬ 
ρίου, καφετερίας με το διακριτικό τίτλο «ΟΑΣΗ» ιδιοκτησίας του Δήμου 
Ιωαννιτών, εμβαδού 510 τ.μ. αξίας 32.190.000 δρχ., σύμφωνα με το 
τοπογραφικό διάγραμμα του μηνός Οκτωβρίου του έτους 1985, που 
συντάχθηκε από την Τεχνική Υπηρεσία του Δήμου, με τα στοιχεία Α, Β, 
Γ, Δ, Ε, Ζ, Η, θ, I, Κ, Λ, Μ, Α. 

γ) Η κυριότητα οικοπέδου έκτασης 274,99 τ.μ. αξίας 13.749.400 
δρχ. και του αναψυκτηρίου «ΓΥΑΛΙ ΚΑΦΕΝΕ» εμβαδού 45,95 τ.μ. 
αξίας 3.000.000 δρχ., που βρίσκεται επί της πλατείας Γεωργίου Σταύ¬ 
ρου, όπως φαίνεται στο τοπογραφικό διάγραμμα του μηνός Οκτώβρη 
του έτους 1985 που συντάχθηκε από την Τεχνική Υπηρεσία του Δήμου 
με τα στοιχεία Α, Β, Γ, Δ, Ε, Α. 

δ) Την κυριότητα οικοπέδου έκτασης 7.962 μ. αξίας 85.000.000 
δρχ. και του αναψυκτηρίου «ΚΥΡΑ ΦΡΟΣΥΝΗ» έκτασης 165 τ.μ. 
αξίας 2.307.500 δρχ. που βρίσκεται στην παραλίμνιο περιοχή, όπως 
φαίνεται στο τοπογραφικό διάγραμμα μηνός Οκτωβρίου του έτους 
1985, που συντάχθηκε από την Τεχνική Υπηρεσία του Δήμου με τα 
στοιχεία Α, Β, Γ, Δ, Ε, Ζ, Α και Α’, Β', Γ', Δ', Ε', Α'. 

ε) Την κυριότητα οικοπέδου εμβαδού 40.020,40 τ.μ. αξίας 
160.018.600 δρχ. ιδιοκτησίας του. Δήμου, όπως φαίνεται στο τοπο¬ 
γραφικό διάγραμμα του μηνός Νοεμβρίου του έτους 1988, που συντά¬ 
χθηκε από την Τεχνική Υπηρεσία του Δήμου με στοιχεία Α.Β.Γ.Δ.Ε.- 
Ζ.Η.Α. 

Κατά τα λοιπά ισχύουν οι προηγούμενες αποφάσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

I. ΣΚΟΥΛΑΡΙΚΗΣ 

-♦- 

Αριθ. 72.723 (2) 

Τροποποίηση της 66719/28.9.84 απόφασης του Υπουργού Εσωτερι¬ 
κών όπως αυτή τροποποιήθηκε με την 71158/6.11.87 όμοια. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις^της παρ. 4 του άρθρου 246 του Π.Δ/τος 76/85 
(Δ.Κ.Κ.). 

2. Την 66719/28.9.84 απόφαση του Υπουργού Εσωτερικών (ΦΕΚ 
765/Β/84) με την οποία συστήθηκε η Δημοτική Επιχείρηση Αμμοχά- 
λικου - Ασφαλτομίγματος στο Δήμο Λιτοχώρου του Νομού Πιερίας, 
όπως τροποποιήθηκε με την 71158/6.11.87 όμοια (ΦΕΚ 635/Β/ 
87). 

3. Την 134/88 απόφαση του Δημοτικού Συμβουλίου Λιτοχώ- 
ρου. 

4. Την Υ. 679/8.8.88 απόφαση του Πρωθυπουργού για τον προσ¬ 
διορισμό των αρμοδιοτήτων του Αναπληρωτή Υπουργού Εσωτερικών 
(ΦΕΚ 565/Β/88), αποφασίζουμε: 

Τροποποιούμε την παρ. 7 της 66719/28.9.84 απόφασης του 
Υπουργού Εσωτερικών, όπως αυτή τροποποιήθηκε με την 71158/ 
6.11.87 όμοια, ως εξής: 

«Ο Δήμος Λιτοχώρου διαθέτει στην επιχείρηση χρηματικό ποσό 
16.462.300 δραχμές, ως αρχικό κεφάλαιό της». 

Κατά τα λοιπά ισχύουν οι προηγούμενες αποφάσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΣΚΟΥΛΑΡΙΚΗΣ 

-♦- 

Αριθ. 77278 (3) 

Κρίση ως άνευ αντικειμένου αίτησης πολιτογράφησης του ΕΤΙΝΩΦ 
Νέτκο του Στέλιου. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Με την 77278/16.12.88 απόφαση του Αναπληρωτή Υπουργού 
Εσωτερικών, κρίθηκε ότι η από 30.12.86 δήλωση του ΕΤΙΝΩΦ Νέτκο 
του Στέλιου περί αποκτήσεως της Ελληνικής Ιθαγένειας, σύμφωνα με 
τις διατάξεις του άρθρου 8 παρ. 1 του Ν. 1438/84 είναι άνευ αντικειμέ¬ 
νου. 

Αθήνα, 16 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

I. ΣΚΟΥΛΑΡΙΚΗΣ 
-♦- 

Αριθ. 19021 - (4) 

Προυσαύξηση του τιμολογίου αμοιβής φορτ/τών ξηράς Αθηνών για την 
φόρτωση ή εκφόρτωση υπερβάρων τεμαχίων βοδινού κρέατος. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 39 του Ν. 3239/55 και άρθρου 3 Ν.Δ. 
1254/49. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Τηναριθ. 98130/21.11.88 απόφαση του Πρωθυπουργού και 
Υπουργού Εργασίας «Ανάθεση αρμοδιοτήτων Υπουργού Εργασίας στον 
Υφυπουργό Εργασίας Πέτρο Μώραλη (ΦΕΚ 859/Β/24.11.88). 

4. Το αριθ. Α. 26562/Δ.1162/19.12.88 έγγραφο του Υπουργείου 
Εθνικής Οικονομίας. 

5. Το αριθ. 22/19.10.88 πρακτικό συνεδρίασης της Επιτροπής 
Ρύθμισης Φορτ/σεων Ξηράς Αθηνών (ΕΡΦΞΑ), που μας υπέβαλε ο 
Πρόεδρος της με την αριθ. 618/4.11.88 αναφορά του, αποφασί¬ 


ζουμε: . 

1. Αποδεχόμαστε την αριθ. 22/19.10.88 πρόταση της Επιτροπής 
Ρύθμισης Φορτ/σεων Ξηράς Αθηνών (ΕΡΦΞΑ) και εγκρίνουμε την 
προσαύξηση του ισχύοντος τιμολογίου αμοιβής των φορτοεκφορτωτών 
κρεάτων ξηράς Αθηνών (σφαγίων Η ΕΝΩΣΗ), για τη φόρτωση ή εκ¬ 
φόρτωση βοδινών κρεάτων, κατά ποσοστό 25% και από 1.7.89 κατά 
50%, στις περιπτώσεις που κάθε τεμάχιο βοδινού κρέατος υπερβαίνει 
τα 60 κιλά. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Ιανουάριου 1989 

- -- Ο ΥΦΥΠΟΥΡΓΟΣ 

ΠΕΤΡΟΣ ΜΟΡΑΛΗΣ 

- * - 

Αριθ. 424/1245 (5) 

Τροποποίηση και συμπλήρωση διατάξεων του Κανονισμού Ασθένειας 
του Ταμείου Υγείας Δικηγόρων Επαρχιών. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 35 του Ν. 4507/1966 (ΦΕΚ 71/τ.Α'/ 
28.3.1966). 

2. Τις διατάξεις των άρθρων 23 παρ. 1 εδαφ. στ', 24 παρ. 2 εδαφ. γ' 
και 27 παρ. 1 εδαφ. δ' του Ν. 1558/1985 «Κυβέρνηση και Κυβερνη¬ 
τικά όργανα» (ΦΕΚ 137/τ.Α'/ 26.7.1985) και του άρθρου 5 του Π. 
Δ/τος 437/1985 «Καθορισμός και ανακατανομή των αρμοδιοτήτων 
των Υπουργείων» (ΦΕΚ 157/1985 τ.Α’). 

3. Τις διατάξεις του άρθρου 14 του Π. Δ/τος 105/1985 «Οργανι¬ 
σμός της Γενικής Γραμματείας Κοινωνικών Ασφαλίσεων του Υπουρ¬ 
γείου Υγείας, Πρόνοιας και Κοινωνικών Ασφαλίσεων» (ΦΕΚ 46/1988 
τ.Α.·). 

4. Τις διατάξεις της αρ. 904/30.11.1988 κοινής απόφασης του 

Πρωθυπουργού καί του Υπουργού Υγείας, Πρόνοιας και Κοινωνικών 
Ασφαλίσεων «Γενικές και ειδικές αρμοδιότητες στους Υφυπουργούς 
Υγείας, Πρόνοιας και Κοινωνικών Ασφαλίσεων» (ΦΕΚ 863/τ.Β'/ 
30.11.1988). ' 

5. Τις αρ. 288/24.9.1988 και αρ. 285/4.6.1988 αποφάσεις του 
Διοικητικού Συμβουλίου του Τ.Υ.Δ.Ε. 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε στην 28η/16.11.1988 συνεδρίασή του της ΚΕ' περιόδου, αποφα¬ 
σίζουμε: 

Στον Κανονισμό Ασθένειας του Ταμείου Υγείας Δικηγόρων Επαρ¬ 
χιών, επέρχονται οι κάτωθι τροποποιήσεις και συμπληρώσεις: 

1. Η παράγραφος 7 του άρθρου 1 αντικαθίσταται ως εξής: 

«7. Τα μέλη, που προαιρετικά ασφαλίζονται στο ΤΥΛΕ, σύμφωνα με 
τις προηγούμενες παραγράφους έχουν δικαίωμα να ασφαλιστούν στο 
πιο πάνω ταμείο, μόνο εάν δεν δικαιούνται περίθαλψης από άλλον φο¬ 
ρέα. 

Ειδικά τα έμμεσα μέλη της παρ. 6, που ασφαλίζονται σαν έμμεσα 
μέλη σε άλλο Φορέα, μπορούν να ασφαλιστούν στο ΤΥΔΕ, με την προϋ¬ 
πόθεση της διαγραφής των, από τον προηγούμενο Φορέα». 

2. Το εδάφιο θ' της παραγράφου 2 του άρθρου 2 αντικαθίσταται ως 
εξής: 

«θ’. Για τους γονείς βεβαίωση των Συλλόγων των Δικηγόρων ή Δι¬ 
καστικών Επιμελητών, ότι συνοικούν και συντηρούνται κυρίως από τον 
άμεσα ασφαλισμένο και υπεύθυνες δηλώσεις του άρθρου 8 του Ν. 
1599/1986 (ΦΕΚ 75 Α') και εφόσον ο τύπος αυτός δεν έχει καθορισθεί 
ακόμη, υπεύθυνες δηλώσεις του Ν.Δ. 105/1969, του άμεσα ασφαλι¬ 
σμένου και του γονέα αυτού, από τις οποίες θα προκύπτει ότι τα πιο 
πάνω πρόσωπα (γονείς) δεν εργάζονται και δεν καλύπτονται για παρο¬ 
χές ασθένειας από άλλον φορέα». 

3. Το άρθρο 3 αντικαθίσταται ως εξής: 

«Άρθρο 3 

Διάρκεια και περιορισμοί ασφαλιστικής κάλυψης. 

1. Η ασφάλιση τών μελών αρχίζει από τής εγγραφής των στα Μη¬ 
τρώα του Ταμείου και εφ’ όσον έχουν εκπληρώσει όλες τις υποχρεώσεις 
τους (εισφορές έκτακτες και τακτικές), που προβλέπονται από τις διατά¬ 
ξεις των παραγράφων 2,3 και 11 του άρθρου 37 του Ν. 4507/1966 
όπως ισχύει κάθε φορά, οπότε δικαιούνται των παροχών. 

2. Ειδικά τα νεογέννητα παιδιά δικαιούνται από την ημέρα γέννησης 

τους των παροχών, που από τον Κανονισμό Ασθένειας του ΤΥΔΕ, εφό¬ 
σον η σχετική αίτηση εγγραφής τους στο Ταμείο υποβληθεί, από τον 
άμεσα ασφαλισμένο εντός 3 μηνών από του τοκετού. 

3. Τα προστατεύομενα μέλη οικογένειας, ασφαλίζονται στο Ταμείο, 
ύστερα από σχετική αίτηση του άμεσα ασφαλισμένου του ΤΥΔΕ, με την 
προϋπόθεση του πρώτου εδαφίου της παραγράφου 6 του άρθρου 1 του 
Κανονισμού Ασθένειας. 

4. Οι άμεσα ασφαλισμένοι έχουν υποχρέωση να γνωρίσουν στην αρ¬ 
μόδια υπηρεσία του Ταμείου, κάθε μεταβολή, που αφορά τα ασφαλι¬ 
σμένα μέλη της οικογένειας τους στο Τ.Υ.Δ.Ε. και συνεπάγεται την 
απώλεια της Ιδιότητας του ασφαλισμένου. 

5. Κάθε καθυστέρηση καταβολής των εκτάκτων και τακτικών εισφο¬ 
ρών, συνεπάγεται την αναστολή χορήγησης των παροχών στον άμεσα 
ασφαλισμένο και στα μέλη οικογένειας του. 

Κάθε δαπάνη, που έγινε για περίθαλψη από τον άμεσα ασφαλισμένο ή 
μέλος της οικογένειας του, κατά το διάστημα της οφειλής του, η δα¬ 
πάνη, αυτή βαρύνει εξ ολοκλήρου τον άμεσα ασφαλισμένο, χωρίς δικαί¬ 
ωμα αναζήτησής της». 

4. Το εδάφιο β της παραγράφου 2 του άρθρου 6 αντικαθίσταται ως 
εξής: 

«β. Στις Ιατρικές φροντίδες περιλαμβάνεται η σύγκλιση Ιατρικού 
Συμβουλίου, μέχρι τριών (3) γιατρών, όταν κρίνεται σκόπιμο λόγω της 
κατάστασης του ασθενούς. 

Επίσης, περιλαμβάνεται και η παροχή υπηρεσιών αποκλειστικής νο¬ 
σοκόμου μέχρι δέκα πέντε (15) νύκτες, σε περίπτωση χειρουργικής 
επέμβασης και σε εξαιρετικά βαριά περιστατικά νοσηλείας σε Κρατικά 
Νοσοκομεία ή Ιδιωτικές Κλινικές. 

Σε όλως εξαιρετικά βαριά περιστατικά το Διοικητικό Συμβούλιο του 
ΤΥΔΕ μπορεί με απόφαση του να εγκρίνει την παράταση χρησιμοποίη¬ 
σης αποκλειστικής αδελφής και πέρα των 15 νυκτών, ύστερα από 
πλήρη αιτιολογημένη γνωμάτευση του Θεραπευτηρίου, που θα βεβαιώ¬ 
νει την αναγκαιότητα χρησιμοποίησης της αποκλειστικής νοσοκό¬ 
μας. 

Χρησιμοποίηση αποκλειστικής νοσοκόμου δεν δικαιολογείται σε χρό¬ 
νια περιστατικά καθώς και στα περιστατικά νοσηλείας στο σπίτι. 

Η αμοιβή της αποκλειστικής νοσοκόμας καθορίζεται, σύμφωνα με 
την σχετική Υπουργική απόφαση, όπως ισχύει κάθε φορά για το ΙΚΑ». 

5. Η παράγραφος 4 του άρθρου 6 αντικαθίσταται ως εξής: 

«4. Η νοσοκομειακή περίθαλψη παρέχεται σε συμβεβλημένα ή μη με 
τό Τ.Υ.Δ.Ε. θεραπευτήρια της επιλογής του άμεσου ή του εμμέσου 
ασφαλισμένου και σε θέση νοσηλείας ως εξής: 

α) Α θέση, για τα άμεσα μέλη, χωρίς συμμετοχή του ασφαλισμένου 
για διάστημα νοσηλείας μέχρι 6 μηνών. 

β) Βα θέση, για τα έμμεσα μέλη, με συμμετοχή 20% και για διά¬ 
στημα νοσηλείας μέχρι 6 μηνών. 

Σε περίπτωση, που μέλος του Ταμείου νοσηλευτεί σε κατώτερη θέση 
απ’ αυτή, που δικαιούται η τυχόν συμμετοχή του μειώνεται στο μισό και 
προκειμένου για νοσηλεία στην Γ' θέση η δαπάνη νοσηλείας βαρύνει εξ 
ολοκλήρου το Ταμείο. 

Κάθε δαπάνη νοσηλείας των ασφαλισμένων σε συμβεβλημένα ή όχι 
με το Ταμείο θεραπευτήριο και ιδιωτικές κλινικές, καθορίζεται με βάση 
το Κρατικό Τιμολόγιο». 

6. Στο τέλος της παραγράφου 5 του άρθρου 6 προστίθεται διάταξη, 
που έχει ως εξής: 

«Δεν απαιτείται η έκδοση εισιτηρίου σε περίπτωση παρατάσεως της 
νοσηλείας του ασφαλισμένου εκείνου, που νοσηλεύεται σε Κρατικό Νο¬ 
σοκομείο». 

7. Η παράγραφος 9 του άρθρου 6 καταργείται. * 

8. Το άρθρο 7 (αντικαθίσταται ως εξής: 

«Άρθρο 7 

Ειδικαί μορφαί περιθάλψεως 

1. Η ασκουμένη αγωγή σε ειδικά εκπαιδευτήρια των κωφαλάλων τέ¬ 
κνων ασφαλισμένων με σκοπό την άρση των συνεπειών της αναπηρίας 
τους αποτελεί μέθοδο θεραπείας και ως τέτοια εμπίπτει στην περί¬ 
θαλψη, που παρέχει το Ταμείο στους ασφαλισμένους του. 

2. Επίσης η παρεχόμενη σε εκπαιδευτήρια, οικοτροφεία, άσυλα, ιδρύ¬ 
ματα ή οιουδήποτε χαρακτηρισμού θεραπευτήρια αγωγή με ειδική εκ¬ 
παίδευση, ή επιμέλεια ή περίθαλψη σε σωματικά ή νοητικά ανάπηρα ή 
δυσπροσάρμοστα τέκνα ασφαλισμένων εμπίπτει στην περίθαλψη που 
παρέχει το Ταμείο στους ασφαλισμένους του. 

Με απόφαση του Υπουργού Υγείας, Πρόνοιας και Κοιν. Ασφαλίσεων 


καθορίζεται κάθε φορά το ύψος των τροφείων - νοσηλειών, που κατα¬ 
βάλλονται κάθε φορά στα ειδικά σχολεία.. 

Με γενική απόφαση του Δ.Σ. του Ταμείου δύναται να ορισθεί η συμ¬ 
μετοχή του ασφαλισμένου στις δαπάνες της παραπάνω περίθαλψης σε 
ποσοστό, που καθορίζεται με την απόφαση αυτή και πάντως όχι ανώ¬ 
τερη του 1 /4 καθώς και την διαδικασία παροχής αυτής της περίθαλ- 
ψης. - ~ 

3. Ο χρόνος αυτός της νοσηλείας σε ειδικά σχολεία δεν μπορεί να 
υπερβεί την τριετία συνολικά. 

Σε ειδικές περιπτώσεις, που η κατάσταση του αναπήρου κρίνεται βελ¬ 
τιώσιμη και απαιτείται η συνέχιση της νοσηλείας και άσκησης και πέραν 
της τριετίας το Διοικητικό Συμβούλιο δύναται να εγκρίνει την,παράταση 
της νοσηλείας και πέραν της τριετίας και για όσο χρόνο κρίνει αναγκαία 
την παράταση. 

4. Για την εισαγωγή ή παράταση νοσηλείας και άσκησης του ασφαλι¬ 
σμένου με ειδικές ανάγκες στα ειδικά σχολεία, απαιτείται γνωμοδότηση 
ειδικού ιατρικού Συμβουλίου, που συγκροτείται σύμφωνα με την παρ. 1 
του άρθρου 9 του Κανονισμού Ασθένειας, για την νοσηλεία στο εξωτε¬ 
ρικό. Το πιο πάνω Συμβούλιο γνωμοδοτεί για το είδος της πάθησης, τις 
μορφές περίθαλψης ή άσκησης, την δυνατότητα βελτίωσης, της κατά¬ 
στασης του ασθενούς και την διάρκεια περίθαλψης. 

5. Όλες οι περιπτώσεις, που εμπίπτουν στις διατάξεις του παρόντος 
άρθρου και συνεχίζουν να νοσηλεύονται ή ασκούνται σε ειδικά σχολεία 
θα κριθούν από το Ειδικό Ιατρικό Συμβούλιο και θα επανακριθούν από 
το Διοικητικό Συμβούλιο του Ταμείου». 

9. Οι παράγραφοι 2 και 3 του άρθρου 9 αντικαθίστανται ως εξής: 

«2. Σε περίπτωση που το Ιατρικό Συμβούλιο κρίνει, ότι η νόσος του 

ασθενούς ασφαλισμένου δεν μπορεί να αντιμετωπιστεί στην Ελλάδα επι¬ 
τρέπεται η μετάβαση του σε εξειδικευμένο κέντρο του εξωτερικού. 

Το ταμείο συμμετέχει στις δαπάνες νοσοκομειακής, ιατροφαρμακευ¬ 
τικής περίθαλψης καθώς και στην δαπάνη των εισητηρίων μετάβασης 
και επιστροφής του ασθενούς και του τυχόν αναγκαίου συνοδού, σε πο¬ 
σοστό 80% επί του περιοριστικού ποσού των 2.000.000 δρχ., το ποσό 
σε καμία περίπτωση δεν μπορεί να υπερβεί το ποσό του 1.600.000 δρχ. 

Η απόδοση της δαπάνης στον ασθενή ασφαλισμένο, που νοσηλεύτηκε 
στο εξωτερικό, πραγματοποιείται, μετά την υποβολή στο ταμείο όλων 
των σχετικών με την νοσηλεία παραστατικών στοιχείων και των εξο¬ 
φλητικών αποδείξεων που έχουν θεωρηθεί από την Ελληνική Προξενική 
Αρχή του τόπου, όπου νοσηλεύτηκε ο ασφαλισμένος και έχουν νόμιμα 
μεταφρασθεί στην Ελληνική. 

Το Διοικητικό Συμβούλιο αποφασίζει, σε κάθε συγκεκριμένη περί¬ 
πτωση για την χορήγηση εγγυητικής επιστολής και μέχρι του ποσού 
των 1.600.000 δρχ. 

3. Στην περίπτωση που ασφαλισμένος βρίσκεται για οποιοδήποτε 
λόγο σε χώρα του εξωτερικού και ασθενήσει έκτακτα κατά το διάστημα 
της εκεί παραμονής του και η νοσηλεία 1 του είναι άμεση και απολύτως 
αναγκαία, το Διοικητικό Συμβούλιο αποφασίζει για την απόδοση της 
δαπάνης, που 0α κατέβαλε το ταμείο αν η περίθαλψη· γινόταν στην Ελ¬ 
λάδα. 

Επίσης το Διοικητικό Συμβούλιο αποφασίζει σε κάθε συγκεκριμένη 
περίπτωση και για άλλες περιπτώσεις ασφαλισμένων που νοσηλεύτηκαν 
στο εξωτερικό και δεν πληρούν τις προϋποθέσεις του παρόντος άρθρου 
για την δυνατότητα απόδοσης της αντίστοιχης δαπάνης που θα κατέ¬ 
βαλε το ταμείο αν η νοσηλεία γινόταν στην Ελλάδα». 

10. Η παρ. 4 του άρθρου 11 αντικαθίσταται ως εξής: 

«4. Οι συμβεβλημένοι γιατροί οφείλουν να υπογράφουν την εντολή 
εξέτασης μαζί με τον ασθενή ασφαλισμένο, χωρίς προηγούμενη υπηρε¬ 
σιακή θεώρηση και στην συνέχεια υποβάλλεται απ’ ευθείας στο ΤΥΔΕ, 
για την απόδοση της δαπάνης, με βάση τις τιμές του Κρατικού Τιμολο- 
γίου. ... 

11. Η παρ. 5 του άρθρου 11 καταργείται. 

12. Το εδάφιο β της παρ. 1 του άρθρου 12 αντικαθίσταται ως εξής: 

«β. Επίσης στους ασφαλισμένους (άμεσα και έμμεσα) το ταμείο κατα¬ 
βάλλει την δαπάνη για φυσιοθεραπείες, σύμφωνα με τις τιμές του Κρα¬ 
τικού Τιμολογίου και μέχρι τον αριθμό των 30 συνεδριών, για κάθε 
ασφαλισμένο τον χρόνο. 

Το Διοικητικό Συμβούλιο δύναται, με αιτιολογημένη απόφαση του, 
να εγκρίνει την χορήγηση φυσιοθεραπειών και πέραν των τριάντα (30) 
το χρόνο στις εξαιρετικές βαρειές εκείνες περιπτώσεις που οι φυσιοθερα¬ 
πείες συμβάλλουν στην αποθεραπεία του ασθενή». 

13. Η παράγραφος 3 του άρθρου 14 αντικαθίσταται ως εξής: 

«3. Για τις παραπάνω εργασίες το ταμείο συμμετέχει σε ποσοστό 

90% επί της δαπάνης, που δεν μπορεί να υπερβεί το ποσό των 60.000 
δρχ. για κάθε ασφαλισμένο, κατά την διάρκεια ενός ημερολογιακού 
έτους και με βάση τις τιμές του Κρατικού Τιμολογίου». 

Η ισχύς της απόφασης αρχίζει από την πρώτη του επομένου μήνα 
από την δημοσίευσή της στην Εφημερίδα της Κυβερνήσεως. 

Η άπόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 29 Δεκεμβρίου 1988 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 
-+- 

Αριθ. ΥΠΠΟ/ΑΙΟΙΚ/Β/511 (6) 

Αναθέση έργου σε μουσικούς από την ΚΟΑ. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ 
ΚΥΒΕΡΝΗΣΗΣ, ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 15 του Ν. 1735/87 «Προσλήψεις στο 
Δημόσιο Τομέα, κοινωνικός έλεγχος στη δημόσια διοίκηση κ.λπ.» 
(ΦΕΚ 195/Α/87). 

2. Τις ΔΙΠΙΔ/940/9207/10.11.87 και ΔΙΠΙΔ/Φ91/96/3029/ 
28.3.88 εγκυκλίους του Υπουργείου Προεδρίας τής Κυβέρνησης. 

3. Τις Υπηρεσιακές ανάγκες της Κρατικής Ορχήστρας Αθηνών, 
αποφασίζουμε: 

Καθορίζουμε τον αριθμό του καλλιτεχνικού προσωπικού, στο οποίο 
μπορεί να ανατεθεί έργο με μίσθωση από την Κρατική Ορχήστρα Αθη¬ 
νών, σύμφωνα με τις διατάξεις των άρθρων 681 κ. επ. του Αστικού 
Κώδικα, για την περίοδο συναυλιών 1988-89, σε δεκαοκτώ (18) από¬ 
λυτα εξειδικευμένους μουσικούς, ως κατωτέρω: 

ΕΡΓΟ Παροχή καλλιτεχνική υπηρεσίας στις παρακάτω ειδικές και συ¬ 
γκεκριμένες μουσικές θέσεις (ανοιλόγια), ως εξής: 

I ΒΙΟΛΙΑ: 1 Β' Μουσικού (εσωτερική θέση) στο 7ο οιναλόγιο 

1 Β' Μουσικού (εσωτερική θέση) στο 8ο ανοιλόγιο 

II ΒΙΟΛΙΑ: 1 Β' Μουσικού στο 6ο ανοιλόγιο 

1 Β' Μουσικού στο 7ο αναλόγιο 
ΒΙΟΛΕΣ: 1 Β' Μουσικού (Εσωτερική θέση) στο 3ο ανοιλόγιο 
2 Β' Μουσικού στο 5ο αναλόγιο 
2 Β' Μουσικού στο 6ο ανοιλόγιο 
1 Β' Μουσικού στο 4ο οινοιλόγιο 
ΒΙΟΛΟΝΤΣΕΛΛΑ: 2 Β’ Μουσικού στο 4ο ανοιλόγιο 
2 Β’ Μουσικού στο 5ο αναλόγιο 
ΚΟΝΤΡΑΜΠΑΣΑ: 2 Β' Μουσικού στο 4ο αναλόγιο 
1 Β’ Μουσικού στο 3ο αναλόγιο 
ΚΟΡΝΟ: 1 Β' Μουσικού στο 5ο ανοιλόγιο 

ΠΡΟΣΟΝΤΑ: Πτυχίο ή δίπλωμα οιναγνωρισμένου Ωδείου ή Μουσικής 
Σχολής της ημεδαπής ή αλλοδαπής και ετήσια τουλάχιστον εμπειρία 
στην οιντίστοιχη ειδική θέση, ή τριετής τουλάχιστον ορχηστρική εμπει¬ 
ρία στην αντίστοιχη ειδική θέση. 

ΣΥΝΟΛΙΚΗ ΑΜΟΙΒΗ: 12.000.000 δρχ. 

Η απασχόληση στις οινωτέρω ειδικές μουσικές θέσεις (ανοιλάγια) 
απαιτεί την κατοχή απόλυτα εξειδικευμένων μουσικών γνώσεων, σε 
σχέση με το συγκεκριμένο μουσικό έργο, για το οποίο θα παράσχουν τις 
υπηρεσίες τους, καθόσον οι υπηρετούντες τακτικοί μουσικοί δεν είναι 
εξειδικευμένοι στα καθήκοντα των παραπάνω αναλογίων. 

Τόπος εκτέλεσης του έργου αυτού είναι ο χώρος συναυλιών της Ορ¬ 
χήστρας και κατά την εκτέλεσή του θα παρακολουθείται από την Δ/νση 
της ΚΟΑ, λόγω της άμεσης καλλιτεχνικής συνεργασίας. Η απασχό¬ 
ληση των ανωτέρω δεν συνδέεται με το ωράριο λειτουργίας της Υπηρε¬ 
σίας. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 4 Ιανουάριου 1989 

? . ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΠΟΛΙΤΙΣΜΟΥ 

ΑΓ. ΚΟΥΤΣΟΓΙΩΡΓΑΣ ΜΕΛΙΝΑ ΜΕΡΚΟΥΡΗ 


Αριθ. Δ16β/1/19/ΑΦ (7) 

Μεταφορά προσωπικού με σύμβαση στο Υπ. Προεδρίας της Κυβ/σης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ & ΠΕΡΙΒΑΛΛΟΝΤΟΣ. 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1) Τις διατάξεις του δεύτερου εδαφίου της παραγρ. 1 του άρθρ. 4 του 
Ν. 1288/82, αναφορικά με μεταφορά θέσεων ιδιωτικού δικαίου που 
πλεονάζουν από Υπουργείο σε Υπουργείο. 

2) Τις διατάξεις του Π.Δ. 492/84 σε ότι αφορά τη συναρμοδιότητα 
των Υπουργών κατά την έκδοση κοινών κανονιστικών αποφάσεων. 

3) Τις σχετικές αιτήσεις των ενδιαφερομένων για μεταφορά τους στο 
Υπουργείο Προεδρίας της Κυβέρνησης. 

4) Τα στοιχεία του προσωπικού τους ατομικού μητρώου από τα 
οποία προκύπτει ότι έχουν καταταγεί σε προσωρινές θέσεις ιδιωτικού δι¬ 
καίου αορίστου χρόνου, σύμφωνα με τις διατάξεις της κοινής Υπουργι¬ 
κής απόφασης ΔΙΠΙΔ/Φ.42/24/11440/31.12.86 που κυρώθηκε με 
το ν. 1735/87 και ότι από της κατάταξής τους υπάγονται στις διατά¬ 
ξεις του κεφ. Γ' Ν. 993/79 και 

5) Το γεγονός ότι οι υπόψη οδηγοί προσφέρουν τις υπηρεσίες τους για 
αρκετό χρονικό διάστημα στο Υπουργείο Προεδρίας της Κυβέρνησης 
και συνεπώς για τη Γενική Γραμματεία Δημ. Έργων μπορούν να θεω¬ 
ρηθούν πλεονάζοντες αφού στην ουσία δεν εξυπηρετούν υπηρεσιακές 
ανάγκες της εν λόγω υπηρεσίας, αποφασίζουμε: 

Μεταφέρουμε δύο (2) προσωρινές θέσεις ιδιωτικού δικαίου αορίστου 
χρόνου οδηγών αυτ/των ως πλεονάζουσες από τη Γενική Γραμματεία 
Δημ. Έργων του ΥΠΕΧΩΔΕ στο Υπουργείο Προεδρίας της Κυβέρνη¬ 
σης. 

Οι κάτοχοι των ανωτέρω θέσεων Μούνδριζας Νικόλαος του Χρήστου 
και Δεδούσης Χαράλαμπος του Νικολάου, οδηγοί αυτ/των υποχρεού- 
νται μέσα σε αποκλειστική προθεσμία είκοσι (20) ημερών από την ημε¬ 
ρομηνία δημοσίευσης της παρούσης να εμφανισθούν στη νέα τους υπηρε¬ 
σιακή μονάδα και να συνταχθούν τα ανάλογα πρακτικά εμφανίσεως. 

Η Δ/νση Οικονομικών υποθέσεων και προμηθειών (Δ 18) της Γεν. 
Γραμμ. Δημ. Έργων που κοινοποιείται η παρούσα, παρακαλείται να 
φροντίσει για την αυξομείωση των αντίστοιχων προβλέψεων θέσεων και 
την ενδεχόμενη μεταφορά της απαιτούμενης πίστωσης. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 5 Ιανουάριου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΕΡΙΒ/ΝΤΟΣ. ΧΩΡΟΤΑΞΙΑΣ & ΔΗΜ. ΕΡΓΩΝ 

Α. ΚΟΥΤΣΟΓΙΩΡΓ ΑΣ Β. ΚΕΔΙΚΟΓΛΟΥ 

-♦- 

Αριθ. ΑΜ. 609 (8) 

Χορήγηση οριστικής άδειας διάθεσης λυμάτων βιομηχανικών αποβλή¬ 
των Τυροκομείου Κων/νου Νικ. Προδρομήτη στη Βόνιτσα. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1) Τις διατάξεις του Ν. 3200/55 «Περί διοικητικής αποκέντρω¬ 
σης». 

2) Την υγειονομική διάταξη Ειβ/221/65 όπως τροποποιήθηκε και 
συμπληρώθηκε. 

3) Τα έγγραφα που αποδεικνύουν ότι εγκρίθηκε η μελέτη διάθεσης 
λυμάτων - βιομηχανικών αποβλήτων τυροκομείο του Κων/νου Ν. Προ¬ 
δρομήτη κατοίκου Βόνιτσας. 

4) Την αριθμ. ΑΜ 751/9.12.87 απόφασή μας «Περί χορηγήσεως 

προσωρινής άδειας διάθεσης λυμάτων - βιομηχανικών αποβλήτων τυ¬ 
ροκομείου Κων/νου Ν. Προδρομήτη. , 

5) Την από 8.12.88 έκθεση αυτοψίας ελέγχου κατασκευής των προ- 
βλεπομένων από τη μελέτη έργων και ότι εξασφαλίζεται η υπό της μελέ¬ 
της προβλεφθείσα απόδοση του κατασκευασθέντος έργου. 

6) Την από 5.12.88 αίτηση του ενδιαφερομένου, αποφασίζουμε: 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Χορηγούμε στον Κων/νο Νικ. Προδρομήτη ιδιοκτήτη τυροκομείου 
που βρίσκεται στη Βόνιτσα Αιτωλ/νίας οριστική άδεια διάθεσης λυμά¬ 
των και αποβλήτων του τυροκομείου του. 

Αμφιλοχία, 12 Δεκεμβρίου 1988 

Ο Νομάρχης 
Γ. ΠΑΠΑΪΩΑΝΝΟΥ 

-♦- 

Αριθ. ΑΜ 601 (9) 

Χορήγηση οριστικής άδειας διάθεσης λυμάτων - βιομηχανικών απο¬ 
βλήτων Τυροκομείου Γρηγόρη Σωτηρίου Βαλίνου Ν. Αιτωλοακαρ¬ 
νανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής αποκέντρω¬ 
σης». 

2. Την υγειονομική Διάταξη Ειβ/221/65 όπως τροποποιήθηκε και 
συμπληρώθηκε. 

3. Τα έγγραφα που αποδεικνϋουν ότι εγκρίθηκε η μελέτη διάθεσης 
λυμάτων - Βιομηχανικών αποβλήτων. 

4. Την αριθ. ΑΜ 735/7.1.88 απόφασή μας «περί χορήγησης προ¬ 
σωρινής άδειας διάθεσης λυμάτων - βιομηχανικών αποβλήτων τυροκο¬ 
μείου Γρηγορίου Βαλίνου. 

5. Την από 8.12.1988 έκθεση αυτοψίας ελέγχου κατασκευής των 
προβλεπομένων από τη μελέτη έργων, και ότι εξασφαλίζεται η υπό της 
μελέτης προβλεφθείσα απόδοση του κατασκευασθέντος έργου. 

6. Την από 5.12.1988 αίτηση του ενδιαφερομένου, αποφασί¬ 
ζουμε: 

Χορηγούμε στον Γ ρηγόρη Βαλίνο του Σωτηρίου ιδιοκτήτη τυροκο¬ 
μείου που βρίσκεται στα Παλιάμπελα Βόνιτσας Αιτ/νίας οριστική άδεια 

διάθεσης λυμάτων και αποβλήτων του τυροκομείου του. 

» 

Αμφιλοχία, 12 Δεκεμβρίου 1989 

Ο Νομάρχης 
Γ. ΠΑΠΑΪΩΑΝΝΟΥ 

-φ- 

Αριθ. 22068 (10) 

Τροποποίηση και προσαρμογή του νέου Οργανισμού Εσωτερικής Υπη¬ 
ρεσίας του Δήμου Μεγάλου Χωρίου Τήλου, Ν. Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί κυρώσεως 
του κώδικος περί καταστάσεως προσωπικού Οργανισμών Τοπικής Αυ¬ 
τοδιοίκησης». 

2. Τις όμοιες του Ν. 1586/86 «βαθμολογική διάρθρωση των θέ¬ 
σεων του Δημοσίου ΝΠΔΔ κάι ΟΤΑ και άλλες διατάξεις». 

3. Την 53560/6.8.1986 εγκύκλιο του Υπουργείου Εσωτερικών, 
σχετικά με την ψήφιση Ο.Ε.Υ. Δήμων και Κοινοτήτων. 

4. Την οικονομική κατάσταση του Δήμου και τις πραγματικές ανά¬ 
γκες σε προσωπικό αυτού, όπως προκύπτουν από τα στοιχεία του φα- 
κέλλου. 

5. Την σύμφωνη γνωμοδότηση του Υπηρεσιακού Συμβουλίου, του 
άρθρου 14 του Ν. 1586/86, που διατυπώθηκε στο 4/5.12.1988 
Πρακτικό του θέμα 9ο. 

6. Την 57/1988 απόφαση του Δημοτικού Συμβουλίου Μεγάλου 
Χωρίου για τροποποίηση και προσαρμογή του Ο.Ε.Υ. του Δήμου στις 
διατάξεις του Ν. 1586/86. 

7. Τις διατάξεις του άρθρου 153 του Π.Δ/τος 76/85, αποφασί¬ 
ζουμε: 

Εγκρίνουμε την αριθ. 57/1988 απόφαση του Δημοτικού Συμβου¬ 
λίου Μεγ. Χωρίου Τήλου, με την οποία τροποποιείται και προσαρμόζε¬ 
ται ο νέος Οργανισμός Εσωτερικής Υπηρεσίας της Κοινότητας στις δια¬ 
τάξεις του Νόμου 1586/86, ως εξής: 

Άρθρο 1. 

Το οργανωτικό σχήμα του Δήμου Μεγάλου Χωρίου Τήλου, χαρα¬ 
κτηρίζεται «Γραμματεία», της οποίας θα προΐσταται ο εκάστοτε Δήμαρ¬ 
χέ- 


Άρθρο 2. 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 
Οι θέσεις του προσωπικού του Δήμου διαρθρώνονται και διαβαθμίζο¬ 
νται ως εξής: 

Ά ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
Κλάδος ΔΕΙ Διοικητικού. 

Μία (1) θέση γραμματέα, με βαθμούς Γ -,Α. 

Κλάδος ΥΕ1 κλητήρων - θυρωρών - γενικών καθηκόντων. 

Μία (1) θέση κλητήρα - θυρωρού - γενικών καθηκόντων, με βαθ¬ 
μούς Δ - Γ. 

Β' ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 
Κλάδος ΔΕ29 οδηγών αυτοκινήτων. 

Μία (1) θέση οδηγού αυτοκινήτου, με βαθμούς Γ - Α. 

Γ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. ΑΟΡΙΣΤΟΥ ΧΡΟ¬ 
ΝΟΥ ΜΕΡΙΚΗΣ ΑΠΑΣΧΟΛΗΣΗΣ 

Μία (1) θέση οδοκαθαριστή που θα απασχολείται. 

Τρία (3) ημερομίσθια εβδομαδιαίως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 30 Δεκεμβρίου 1988 
Ο Νομάρχης 

I. ΜΑΧΑΙΡΙΔΗΣ 

-♦- 

Αριθ. 22070 (11) 

Ανάκληση σύστασης οργανικής θέσης μερικής απασχόλησης οδηγού 
αυτοκινήτου στην Κοινότητα Μαλώνεις Ρόδου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τον Ο.Ε.Υ. της κοινότητας Μαλώνας Ρόδου, που εγκρίθηκε με 
την αριθ. 3740/29.2.1988 απόφαση του Νομάρχη Δωδεκανήσου και 
δημοσιεύθηκε στο 216/21.4.1988 (τ.Β) ΦΕΚ. 

2. Τις διατάξεις του άρθρου 23παρ. 35 του Ν. 1735/87 και το σχε¬ 
τικό έγγραφο του Υπουργείου Εσωτερικών. 

3. Την σχετική γνωμοδότηση του Υπηρεσιακού Συμβουλίου του άρ¬ 
θρου 14 παρ. 9 του Ν. 1586/86, Πρακτικό 4/5.12.88 (θέμα 25ο), 
αποφασίζουμε: 

Ανακαλούμε την σύσταση οργανικής θέσης μερικής απασχόλησης 
οδηγού αυτοκινήτου στην κοινότητα Μαλώνας Ρόδου, διαγράφοντάς 
την από το άρθρο 2ο περίπτωση Γ' της πιο πάνω απόφασής μας 3740/ 
29.2.88. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 23 Δεκεμβρίου 1988 
Ο Νομάρχης 
I. ΜΑΧΑΙΡΙΔΗΣ 

—— 4 " - 

Αριθ. 22900 (12) 

Καθορισμός κλάδων ΠΕ, ΤΕ, ΔΕ των οποίων οι υπάλληλοι κρίνονται 
για την κατάληψη θέσεων Προϊσταμένων των οργανικών μονάδων 
του Πολιτιστικού Οργανισμού Δήμου Ρόδου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Την απόφαση αριθ. 134/1988 του Διοικητικού Συμβουλίου του 
ΠΟΔΡ περί καθορισμού κλάδων ΠΕ, ΤΕ, και ΔΕ των οποίων οι υπάλ¬ 
ληλοι κρίνονται για την κατάληψη θέσεων προϊσταμένων των οργανι¬ 
κών μονάδων του ΠΟΔΡ. 

2. Τις διατάξεις του άρθρου 9 παρ. 10 του Ν. 1586/86 «Βαθμολο¬ 
γική διάρθρωση των θέσεων του Δημοσίου ΝΠΔΔ και των ΟΤΑ και άλ¬ 
λες διατάξεις». 

3. Την ΔΙΚΠΡ/Φ2/36/3210/1.4.86 εγκύκλιο του Υπουργείου 
Προεδρίας της Κυβέρνησης με την οποία παρέχονται διευκρινίσεις για 
την εφαρμογή του νέου βαθμολογίου. 

4. Την 53560/ΓΔ59/6.8.1986 Γενική Διαταγή του Υπουργείου 
Εσωτερικών, για την ψήφιση νέων Ο.Ε.Υ. των Δήμων και Κοινοτήτων. 

5. Τον Ο.Ε.Υ. του ΠΟΔΡ και το γεγονός ότι ο Οργανισμός αυτός δεν 
έχει ακόμη προσαρμοσθεί στις διατάξεις του Νόμου 1586/86, που να 
καθορίζονται οι κλάδοι των οποίων οι υπάλληλοι θα κρίνονται για την 
κατάληψη θέσεων προϊσταμένων των Οργανικών του μονάδων και 
κατά συνέπεια συντρέχει περίπτωση έκδοσης της προβλεπόμενης από 

τις προαναφερόμενες, διατάξεις νομαρχιακής απόφασης, αποφασί¬ 
ζουμε: 

Καθορίζουμε σύμφωνα με τον ισχύοντα σήμερα Ο.Ε.Τ. του ΠΟΛΙΤΙ¬ 
ΣΤΙΚΟΥ ΟΡΓΑΝΙΣΜΟΥ ΔΗΜΟΥ ΡΟΔΟΥ τους κλάδους των οποίων 
οι υπάλληλοι κρίνονται για την κατάληψη θέσεων προϊσταμένων των 
οργανικών μονάδων αυτού, κατά την πρώτη εφαρμογή του άρθρου 9 
παρ. 10 του Ν. 1586/86. 

α) Διευθυντής του Οργανισμού: των κλάδων ΠΕΙ ή ΤΕ προσωρινή, ή 
ΔΕ με βαθμό Α' με τριετή τουλάχιστον υπηρεσία στο βαθμό αυτό. 

β) Προϊσταμένου τμήματος Διοικητικού: των κλάδων ΠΕΙ ή ΤΕ ή 
ΔΕΙ με βαθμό Α' και εν ελλείψει τούτων, των βαθμών Β’ ή Γ'. 

γ) Προϊσταμένου τμήματος Πολιτιστικών εκδηλώσεων, των κλάδων 
ΠΕΙ ή ΤΕ ή ΔΕΙ ή ΔΕ 10 με βαθμό Α' και εν ελλείψει τούτων, των βαθ¬ 
μών Β' ή Γ'. 

δ) Προϊσταμένου τμήματος βιβλιοθήκης: των κλάδων ΠΕΙ ή ΤΕ1 
βιβλιοθηκονόμου ή ΔΕΙ με βαθμό Α' και εν ελλείψει τούτων, των βαθ¬ 
μών Β' ή Γ'. 

Η απόφαση αυτή να δημασιευθεί στην Εφημερίδα της Κυβερνήσεως. 

Ρόδος, 30 Δεκεμβρίου 1988 

Ο Νομάρχης 

I. ΜΑΧΑΙΡΙΔΗΣ 

-♦- 

Αριθ. 21424 (13) 

Τροποποίηση του άρθρου μόνου της απόφασης της Νομάρχου Δωδεκα- 
νήσου 14453/2.8.1984 «περί συστάσεως ίδιου νομικού προσώπου 
με το όνομα «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ» στο Δήμο Ρόδου, του Νομού Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις των άρθρων 175 και 176 του Π.Δ/τος 76/85. 

2. Τις διατάξεις του άρθρου μόνου παρ. 2 του 331/1983 Π.Δ/τος 
(ΦΕΚ 119/8.9.1983 τ. Α) με το οποίο μεταβιβάζεται η αρμοδιότητα 
του Υπουργού Εσωτερικών στους Νομάρχες. 

3. Την αριθ. 495/1988 απόφαση του Δημοτικού Συμβουλίου Ρόδου 
του Νομού Δωδεκανήσου, αποφασίζουμε: 

Η πρώτη παράγραφος του μόνου άρθρου της απόφασης της Νομάρ¬ 
χου Δωδ/σου αριθ. 14453/2.8.1984, που δημοσιεύθηκε στο ΦΕΚ 
606/3.9.84 (τ.Β') τροποποιείται ως εξής: 

1. Συστήνουμε ίδιο νομικό πρόσωπο Δημοσίου Δικαίου με το όνομα 
«Ιο ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ» (Ιο 
ΚΑΠΗ) στο Δήμο Ρόδου του Νομού Δωδεκανήσου, 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 30 Δεκεμβρίου 1988 

Ο Νομάρχης 
I. ΜΑΧΑΙΡΙΔΗΣ 

-♦- 

Αριθ. 22063 (14) 

Τροποποίηση και προσαρμογή του νέου Οργανισμού Εσωτερικής Υπη¬ 
ρεσίας της Κοινότητας Ασκληπιείου Ρόδου στις διατάξεις του Ν. 
1586/86. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί κυρώσεως 
του κώδικος περί καταστάσεως προσωπικού Οργανισμών Τοπικής 
Αυτ/σεως». 

2. Τις όμοιες του Ν. 1586/86 «βαθμολογική διάρθρωση των θέ¬ 
σεων του Δημοσίου ΝΠΔΔ και ΟΤΑ και άλλες διατάξεις». 

3. Την 53560/6.8.1986 εγκύκλιο του Υπουργείου Εσωτερικών, 
σχετικά με την ψήφιση Ο.Ε.Υ. Δήμων και Κοινοτήτων. 

4. Την οικονομική κατάσταση της Κοινότητας και τις πραγματικές 
ανάγκες σε προσωπικό αυτής, όπως προκύπτουν από τα στοιχεία του 
φακέλου. · 

5. Τη σύμφωνη γνωμοδότηση του Υπηρεσιακού Συμβουλίου, του άρ¬ 
θρου 14 του Ν. 1586/86, που διατυπώθηκε στο 4/5.12.1988 Πρα¬ 
κτικό του, θέμα 23ο. 

6. Την 25/1988 απόφαση του Κοινοτικού Συμβουλίου Ασκληπιείου 
Ρόδου για τροποποίηση και προσαρμογή του Ο.Ε.Υ. της Κοινότητας 


στις διατάξεις του Ν. 1586/86. 

7. Τις διατάξεις του άρθρου 153 του Π.Δ/τος 76/85, αποφασί¬ 
ζουμε: 

Εγκρίνουμε την αριθ. 25/1988 απόφαση του Κοινοτικού Συμβου¬ 
λίου Ασκληπιείου Ρόδου με την οποία τροποποιείται και προσαρμόζεται 
ο νέος Οργανισμός Εσωτερικής Υπηρεσίας της Κοινότητας στις διατά¬ 
ξεις του Ν. 1586/86, ως εξής: 

Άρθρο 1. 

Η υπηρεσία της Κοινότητας Ασκληπιείου χαρακτηρίζεται «Γραμμα¬ 
τεία», της οποίας θα προΐσταται ο εκάστοτε Πρόεδρος της Κοινότητας. 

Άρθρο 2. 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 
Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως εξής: 

Α' ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
Κλάδος ΔΕΙ Διοικητικού 
Μία (1) θέση γραμματέα με βαθμούς Γ - Α. 

Β' ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 
Κλάδος ΔΕ30 Τεχνιτών Γενικά 
Μία (1) θέση τεχνίτη υδραυλικού, με βαθμούς Γ - Α. 

Γ' ΘΕΣΕΙΣ ΤΕΧΝΙΚΟΥ - ΥΓΕΙΟΝΟΜΙΚΟΥ - ΓΕΩΠΟΝΙΚΟΥ 
ΠΡΟΣΩΠΙΚΟΥ 

Κλάδος ΥΕ16 Εργατών Γενικά 

Μία (1) θέση εργάτη γενικών καθηκόντων, με βαθμούς Δ - Γ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 30 Δεκεμβρίου 1988 

Ο Νομάρχης 
I. ΜΑΧΑΙΡΙΔΗΣ 

- ♦ - 

Αριθ. -22063 (15) 

Κατάρτιση και ψήφιση του Οργανισμού Εσωτερικής Υπηρεσίας της 
Κοινότητας Πυλώνας Ρόδου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί κυρώσεως 
του κώδικος περί καταστάσεως προσωπικού Οργανισμών Τοπικής 
Αυτ/σεως». 

2. Τις όμοιες του Ν. 1586/86 «βαθμολογική διάρθρωση των. θέ¬ 
σεων του Δημοσίου ΝΠΔΔ και ΟΤΑ και άλλες διατάξεις». 

3. Την 53560/6.8.1986 εγκύκλιο του Υπουργείου Εσωτερικών, 
σχετικά με την ψήφιση Ο.Ε.Υ. Δήμων και Κοινοτήτων. 

4. Την οικονομική κατάσταση της Κοινότητας και τις πραγματικές 
ανάγκες σε προσωπικό αυτής, όπως προκύπτουν από τα στοιχεία του 
φακέλου. 

5. Τη σύμφωνη γνωμοδότηση του Υπηρεσιακού Συμβουλίου, του άρ¬ 
θρου 14, του Ν. 1586/86, που διατυπώθηκε στο 4/5.12.88 Πρα¬ 
κτικό του, θέμα 24ο. 

6. Την 35/1988 απόφαση του Κοινοτικού Συμβουλίου Πυλώνας 
Ρόδου κατάρτιση και ψήφιση του Ο.Ε.Υ. της Κοινότητας. 

7. Τις διατάξεις του άρθρου 153 του Π.Δ/τος 76/85, αποφασί¬ 
ζουμε: 

Εγκρίνουμε την αριθ. 35/1988 απόφαση του Κοινοτικού Συμβου¬ 
λίου Πυλώνας Ρόδου με την οποία καταρτίζεται και ψηφίζεται ο Οργα¬ 
νισμός Εσωτερικής Υπηρεσίας της Κοινότητας ως εξής: 

Άρθρο 1. 

Η υπηρεσία της Κοινότητας Πυλώνας χαρακτηρίζεται «Γραμματεία» 
της οποίας θα προΐσταται ο εκάστοτε πρόεδρος της Κοινότητας. 

Άρθρο 2. 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως εξής: 

Α' ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
Κλάδος ΔΕΙ Διοικητικού 
Μία (1) θέση γραμματέα, με βαθμούς Γ - Α. 

Β’ ΘΕΣΕΙΣ ΤΕΧΝΙΚΟΥ - ΥΓΕΙΟΝΟΜΙΚΟΥ - ΓΕΩΠΟΝΙΚΟΥ 
ΠΡΟΣΩΠΙΚΟΥ 

Κλάδος ΥΕ16 Εργατών Γενικά 

Μία (1) θέση εργάτη γενικών καθηκόντων με βαθμούς Δ - Γ. 

Γ ΠΡΟΣΩΠΙΚΟ Ι.Δ. ΑΟΡΙΣΤΟΥ ΧΡΟΝΟΥ 

Προσωρινές - προσωποπαγείς θέσεις καταργούμενες με οιονδήποτε 
τρόπο απομάκρυνση του υπαλλήλου. 

Μία (1) θέση Διοικητικού υπαλλήλου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 30 Δεκεμβρίου 1988 

Ο Νομάρχης 

I. ΜΑΧΑΙΡΙΔΗΣ 

-♦- 

Αριθ. 22065 (16) 

Τροποποίηση και προσαρμογή του νέου Οργανισμού Εσωτερικής Υπη¬ 
ρεσίας της Κοινότητας Όθους Καρπάθου στις διατάξεις του Ν. 

1586/86. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας .υπόψη: 

1. Τις διατάξεις του άρθρου 12 του Ν. 1188/81 «περί κυρώσεως 
του κώδικος περί καταστάσεως προσωπικού Οργανισμών Τοπικής Αυ- 
τοδιοικήσεως». 

2. Τις όμοιες του Ν. 1586/86 «βαθμολογική διάρθρωση των θέ¬ 
σεων του Δημοσίου ΝΠΔΔ και ΟΤΑ και άλλες διατάξεις». 

3. Την 53560/6.8.86 εγκύκλιο του Υπουργείου Εσωτερικών, σχε¬ 
τικά με την ψήφιση Ο.Ε.Υ. Δήμων και Κοινοτήτων. 

4. Την οικονομική κατάσταση της Κοινότητας και τις πραγματικές 
(ανάγκες σε προσωπικό αυτής, όπως προκύπτουν από τα στοιχεία του 
φακέλου. 

5. Τη σύμφωνη γνωμοδότηση του Υπηρεσιακού Συμβουλίου, του άρ¬ 
θρου 14 του Ν. 1586/86, που διατυπώθηκε στο 4/5.12.88 Πρακτικό 
του, θέμα 22ο. 

6. Την 27/88 απόφαση του Κοινοτικού Συμβουλίου Όθους Καρπά¬ 
θου για τροποποίηση και προσαρμογή του Ο.Ε.Υ. της Κοινότητας στις 
διατάξεις του Ν. 1586/88. 

7. Τις διατάξεις του άρθρου 153 του Π. Δ/τος 76/85, αποφασί¬ 
ζουμε: 

Εγκρίνουμε την αριθ. 27/88 απόφαση του Κοινοτικού Συμβουλίου 
Όθους Καρπάθου με την οποία τροποποιείται και προσαρμόζεται ο νέος 
Οργανισμός Εσωτερικής Υπηρεσίας της Κοινότητας στις διατάξεις του 
Νόμου 1586/86. 

Άρθρο 1. 

Η υπηρεσία της. Κοινότητας χαρακτηρίζεται «Γραμματεία» της 
οποίας θα προΐσταται ο εκάστοτε πρόεδρος της Κοινότητάς. 

Άρθρο 2. 

Διάρθρωση - Διαβάθμιση θέσεων. 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως εξής: 

Ά ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

Κλάδος ΔΕΙ Διοικητικού 

Μία (1) θέση γραμματέα με βαθμούς Γ-Α. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 30 Δεκεμβρίου 1988 
Ο Νομάρχης 
ΙΩΑΝ. ΜΑΧΑΙΡΙΔΗΣ 


Αριθ. ΥΓ/10550 · (17) 

Περί καθορισμού τόπου αποχετεύσεως αποβλήτων ελαιοτριβείου του 

Αγροτικού Συνεταιρισμού Λαυκίου που βρίσκεται στην Κοινότητα 

Λαυκίου Ν. Κερκύρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την Ε1β/221/21.2.65 Υπουργική διάταξη όπως αυτή ετροπο- 
ποιήθηκε με τις Γ1/17831/71 (ΦΕΚ 986/τ. Β/71) και Γ4/ 
1305/74 (ΦΕΚ 801/τ. Β/1974) ομοίας. 

2. Την από 16.12.88 γνωμοδότηση της Επιτροπής η οποία συστή- 
θηκε με την ΥΓ/9207/3.11.88 απόφαση του Νομάρχη Κερκύρας. 

3. Την από 2.11.88 αίτηση του Αγροτικού Συνεταιρισμού Λαυκίου, 
αποφασίζουμε: 

1. Επιτρέπομε την αποχέτευση των αποβλήτων του ελαιουργείου του 
Αγροτικού Συνεταιρισμού Λαυκίου στο χείμαρρο «ΚΑΠΑΛΟΣ» υπό τον 
όρον ότι: 

α) Τα απόβλητα του ελαιουργείου να καθιζάνουν τουλάχιστον 24 
ώρες σε σηπτικό βόθρο. 

β) Ο χείμαρρος να συντηρείται με φροντίδα και δαπάνη του ιδιοκτή¬ 
του του ελαιοτριβείου ώστε να μην δημιουργείται ανθυγιεινή κατά¬ 
σταση. 

γ) Τα απόβλητα να οδηγούνται με υπόγειο αγωγό από του βόθρου 
μέχρι του χειμάρρου και σε σημείο που να απέχει πλέον των ... μ. από 
της τελευταίας εν συνεχεία οικίας του οικισμού. 

δ) Τα λύματα του προσωπικού του ελαιοτριβείου να διατίθενται σε ξε¬ 
χωριστό απορροφητικό βόθρο. 

2. Οι αρμόδιες για την έγκριση μελέτης υπηρεσίες εξουσιοδοτούνται 
όπως προβούν στον καθορισμό της οριστικής θέσεως των αποχετευτι¬ 
κών αγωγών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 23 Δεκεμβρίου 1988 
Ο Νομάρχης 
ΗΛΙΑΣ ΠΕΡΙΣΣΑΚΗΣ 


-♦-- 

Αριθ. ΥΓ/οικ/10387 (18) 

Περί καθορισμού τόπου αποχετεύσεως αποβλήτων ελαιοτριβείου των 

Αφών Αλεξ. και Γεωργ. Μαστορα στους Οθωνούς Ν. Κερκύρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την Ε1β/221/21.2.65 Υπουργική διάταξη όπως αυτή ετροπο- 
ποιήθηκε με τις Γ1/17831/71 (ΦΕΚ 986/τ. Β/71) και Γ4/ 
1305/74 (ΦΕΚ 801/τ. Β/1974) ομοίας. 

2. Την από 16.12.88 γνωμοδότηση της Επιτροπής η οποία συστή- 
θηκε με την ΥΓ/10343/88 απόφαση του Νομάρχη Κερκύρας. 

3. Την από 15.12.88 αίτηση των Αφών Μαστορα, αποφασί¬ 
ζουμε: 

1. Επιτρέπομε την αποχέτευση των αποβλήτων του ελαιουργείου 
των Αφών Αλεξ. και Γεωργ. Μαστορα στο Χείμαρρο ΚΑΜΠΟΛΙ υπό 
τον όρον ότι: 

α) Τα απόβλητα του ελαιουργείου να καθιζάνουν τουλάχιστον 24 
ώρες σε σηπτικό βόθρο. 

β) Ο χείμαρρος να συντηρείται με φροντίδα και δαπάνη του ιδιοκτή¬ 
του του ελαιοτριβείου ώστε να μην δημιουργείται ανθυγιεινή κατά¬ 
σταση. 

γ) Τα απόβλητα να οδηγούνται με κλειστό αγωγό από του βόθρου 
μέχρι του χειμάρρου και σε σημείο που να απέχει πλέον των 100 μ. από 
της τελευταίας εν συνεχεία οικίας του οικισμού. 

δ) Τα λύματα του προσωπικού του ελαιοτριβείου να διατίθενται σε ξε¬ 
χωριστό απορροφητικό βόθρο. 

2. Οι αρμόδιες για την έγκριση μελέτης υπηρεσίες εξουσιοδοτούνται 
όπως προβούν στον καθορισμό της οριστικής θέσεως των αποχετευτι¬ 
κών αγωγών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 16 Δεκεμβρίου 1988 
Ο Νομαρχών Διευθυντής 
ΑΡΙΣΤ. ΛΟΥΒΡΟΣ 


ΑΠΟ ΤΟ ΕΘΝΙΚΟ 




ΟΓΡΑΦΕΙΟ 





